CELEX: 32016D0321
Language: hu
Date: 2016-03-03 00:00:00
Title: A Bizottság (EU) 2016/321 végrehajtási határozata (2016. március 3.) a géntechnológiával módosított MON 810 (MON-ØØ81Ø-6) kukorica (Zea mays L.) termesztésének engedélyezésére megállapított földrajzi hatály kiigazításáról (az értesítés a C(2016) 1231. számú dokumentummal történt) (EGT-vonatkozású szöveg)

5.3.2016   
            
            
               HU
            
            
               Az Európai Unió Hivatalos Lapja
            
            
               L 60/90
            
         A BIZOTTSÁG (EU) 2016/321 VÉGREHAJTÁSI HATÁROZATA
   (2016. március 3.)
   a géntechnológiával módosított MON 810 (MON-ØØ81Ø-6) kukorica (Zea mays L.) termesztésének engedélyezésére megállapított földrajzi hatály kiigazításáról
   
      
         (az értesítés a C(2016) 1231. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a géntechnológiával módosított szervezetek környezetbe történő szándékos kibocsátásáról és a 90/220/EGK irányelv hatályon kívül helyezéséről szóló, 2001. március 12-i 2001/18/EK európai parlamenti és tanácsi irányelvre (1) és különösen annak 26c. cikke (3) bekezdésére,
   mivel:
   
               (1)
            
            
               A géntechnológiával módosított MON 810 kukorica termesztését a 90/220/EGK bizottsági irányelv (2) értelmében eredetileg a 98/294/EK bizottsági határozat (3) engedélyezte. Franciaország 1998. augusztus 3-án engedélyezte a Monsanto Europe SA-nak (a továbbiakban: Monsanto) a MON 810 kukoricatermékek forgalomba hozatalát.
            
         
               (2)
            
            
               Az 1829/2003/EK európai parlamenti és tanácsi rendelet (4) 20. cikke (1) bekezdésének a) pontjában meghatározott átmeneti rendelkezések értelmében a Monsanto 2004 júliusában létező termékként bejelentette a MON 810 kukorica-vetőmagot. Következésképpen a vetőmag továbbra is forgalomba hozható az 1829/2003/EK rendelet szerinti „létező termékre” vonatkozó szabályok értelmében.
            
         
               (3)
            
            
               2007 áprilisában a Monsanto az 1829/2003/EK rendelet 23. cikke értelmében a MON 810 kukorica termesztésére vonatkozó engedély megújítását kérelmezte. A rendelet 23. cikkének (4) bekezdése értelmében a termék engedélyének időtartama a megújításról szóló döntésig automatikusan meghosszabbodik.
            
         
               (4)
            
            
               Az (EU) 2015/412 európai parlamenti és tanácsi irányelv (5) lehetővé teszi a tagállamok számára, hogy kérelmezzék egy már megadott termesztési engedély földrajzi hatályának oly módon történő kiigazítását, hogy az adott tagállam területének egészét vagy annak egy részét kizárják a termesztés alól. Az ilyen irányú kérelmek benyújtására 2015. április 2-től2015. október 3-ig volt lehetőség.
            
         
               (5)
            
            
               A 2001/18/EK irányelv 26c. cikke értelmében tizenkilenc tagállam kérelmezte területe egészén vagy egy részén a MON 810 kukorica termesztésének betiltását. A kérelmek 2015. október 3. előtt beérkeztek a Bizottsághoz a következő időrendi sorrendben: Lettország kérelme 2015. július 3-án; Görögországé 2015. július 27-én; Franciaországé 2015. szeptember 15-én; Horvátországé 2015. szeptember 17-én; Ausztriáé 2015. szeptember 18-án; Magyarországé 2015. szeptember 21-én; Hollandiáé és Belgiumé 2015. szeptember 23-án; Lengyelországé 2015. szeptember 24-én; Litvániáé és az Egyesült Királyságé 2015. szeptember 25-én; Bulgáriáé, Németországé és Ciprusé 2015. szeptember 30-án; Dániáé és Olaszországé 2015. október 1-jén; Luxemburgé, Máltáé és Szlovéniáé pedig 2015. október 2-án.
            
         
               (6)
            
            
               A Bizottsághoz beérkezett kérelmek nagy része a tagállamok teljes területére vonatkozik, ez alól kivételt képez Belgium, amely kérelme csak Vallónia területére, illetve az Egyesült Királyság, amely kérelme csak Észak-Írország, Skócia és Wales területére vonatkozik. Németország kérelme nem vonatkozik a kutatási célú termesztésre.
            
         
               (7)
            
            
               A Bizottság az érintett tagállamok részéről érkező valamennyi kérelmet bemutatta a Monsantónak. A Monsanto a 2001/18/EK irányelv 26c. cikkének (3) bekezdésében előírt harminc napos határidőn belül nem emelt kifogást a kérelmekkel kapcsolatban, ami azt jelenti, hogy nem erősítette meg a MON 810 kukorica termesztésére vonatkozó engedély földrajzi hatályát. A szóban forgó irányelv 26c. cikkének (3) bekezdése értelmében a MON 810 kukorica termesztésére vonatkozó engedély földrajzi hatályát ezért az érintett tagállamok kéréseinek megfelelően, az 1829/2003/EK rendelet 35. cikkének (2) bekezdésében előírt eljárás alkalmazása nélkül ki kell igazítani.
            
         
               (8)
            
            
               E határozat nem befolyásolja az engedélynek az 1829/2003/EK rendelet 23. cikke szerinti megújítására vonatkozóan meghozandó határozatot.
            
         
               (9)
            
            
               A MON 810 kukorica engedélyezésére vonatkozó releváns információkat be kell jegyezni a géntechnológiával módosított élelmiszerek és takarmányok 1829/2003/EK rendelet szerinti közösségi nyilvántartásába,
            
         ELFOGADTA EZT A HATÁROZATOT:
   1. cikk
   A MON 810 genetikailag módosított kukorica (Zea mays L.) termesztése nem engedélyezett az e határozat mellékletében felsorolt területeken.
   2. cikk
   Az e határozatban szereplő információkat be kell jegyezni a géntechnológiával módosított élelmiszereknek és takarmányoknak az 1829/2003/EK rendelet 28. cikkében említett közösségi nyilvántartásába.
   3. cikk
   E határozat címzettje a Monsanto Europe S.A., Avenue de Tervuren 270–272, 1150 Brüsszel, Belgium.
   
      Kelt Brüsszelben, 2016. március 3-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 106., 2001.4.17., 1. o.
   
   
      (2)  A Tanács 1990. április 23-i 90/220/EGK tanácsi irányelve a géntechnológiával módosított szervezeteknek a környezetbe történő szándékos kibocsátásáról (HL L 117., 1990.5.8., 15. o.).
   
      (3)  A Bizottság 98/294/EK határozata a 90/220/EGK tanácsi irányelvnek megfelelően, a genetikailag módosított kukorica (Zea mays L. MON 810 vonal) forgalomba hozataláról (HL L 131., 1998.5.5., 32. o.).
   
      (4)  Az Európai Parlament és a Tanács 2003. szeptember 22-i 1829/2003/EK rendelete a géntechnológiával módosított élelmiszerekről és takarmányokról (HL L 268., 2003.10.18., 1. o.).
   
      (5)  Az Európai Parlament és a Tanács 2015. március 11-i (EU) 2015/412 irányelve a 2001/18/EK irányelvnek a tagállamok számára a géntechnológiával módosított szervezetek (GMO-k) területükön történő termesztésének korlátozására, illetve megtiltására biztosított lehetőség tekintetében történő módosításáról (HL L 68., 2015.3.13., 1. o.).
   
      MELLÉKLET
      
         AZON TERÜLETEK, AMELYEKEN A MON 810 KUKORICA TERMESZTÉSE NEM ENGEDÉLYEZETT
      
      
                  1.
               
               
                  Vallónia (Belgium);
               
            
                  2.
               
               
                  Bulgária;
               
            
                  3.
               
               
                  Dánia;
               
            
                  4.
               
               
                  Németország (kivéve kutatási célokból);
               
            
                  5.
               
               
                  Görögország;
               
            
                  6.
               
               
                  Franciaország;
               
            
                  7.
               
               
                  Horvátország;
               
            
                  8.
               
               
                  Olaszország;
               
            
                  9.
               
               
                  Ciprus;
               
            
                  10.
               
               
                  Lettország;
               
            
                  11.
               
               
                  Litvánia;
               
            
                  12.
               
               
                  Luxemburg;
               
            
                  13.
               
               
                  Magyarország;
               
            
                  14.
               
               
                  Málta;
               
            
                  15.
               
               
                  Hollandia;
               
            
                  16.
               
               
                  Ausztria;
               
            
                  17.
               
               
                  Lengyelország;
               
            
                  18.
               
               
                  Szlovénia;
               
            
                  19.
               
               
                  Észak-Írország (Egyesült Királyság);
               
            
                  20.
               
               
                  Skócia (Egyesült Királyság);
               
            
                  21.
               
               
                  Wales (Egyesült Királyság).